## Odluka o općinskim porezima i o prirezu porezu na dohodak Općine Konjščina

### NN 109/2001 (11.12.2001.), Odluka o općinskim porezima i o prirezu porezu na dohodak Općine Konjščina

# OPĆINA KONJŠČINA

1814

Na teme­lju članka 13., 30a., 33., 36., 38c., 38i., 38m. i 42. Za­kona o
financira­nju jedinica lokalne samouprave i uprave (»Narodne novine« 117/93,
69/97 33/00, 73/00, 127/00 i 59/01) i članka 28. Statuta Općine Ko­njščina
(»Službeni glasnik Krapinsko-zagorske županije« 6/94 i 12/96) Općinsko vijeće
Općine Ko­nj­ščina na svojoj 6. sjednici održanoj 28. 11. 2001. godine,
donijelo je

## ODLUKU

### O OPĆINSKIM POREZIMA I O PRIREZU POREZU NA DOHODAK

I. OPĆA ODREDBA

Članak 1.

Ovom odlukom utvrđuju se vrste, stope, visina te način obračuna i plaća­nja
općinskih poreza i prireza porezu na dohodak što su vlastiti izvori prihoda
Općine Ko­njščina.

II. VRSTE POREZA

Članak 2.

Ovom Odlukom Općina Ko­njščina uvodi sljedeće poreze:

1. prirez porezu na dohodak

2. porez na potroš­nju

3. porez na kuće za odmor

4. porez na neobrađeno obradivo po­ljoprivredno zem­ljište

5. porez na neiskorištene poduzetničke nekretnine

6. porez na tvrtku ili naziv

7. porez na korište­nje javnih površina.

Prirez porezu na dohodak

Članak 3.

Prirez porezu na dohodak plaća se na porez na dohodak od:

1. nesamostalnog rada

2. samostalne djelatnosti

3. imovine i imovinskih prava

4. kapitala.

Članak 4.

Vrste poreza na dohodak, obračun, način i rokovi plaća­nja poreza na dohodak
i oslobađa­nja plaća­nja poreza na dohodak propisani su Zakonom o porezu na
dohodak i primje­njuju se pri utvrđiva­nju prireza porezu na dohodak.

Članak 5.

Obveznik poreza na dohodak je fizička osoba koja ostvaruje dohodak u
Republici Hrvatskoj, a ima prebivalište na području Općine Ko­njščina i
obveznik je poreza na dohodak prema Zakonu o porezu na dohodak.

Članak 6.

Prirez porezu na dohodak obavezan je obračunati, obustaviti i na
propisani uplatni račun uplatiti poslodavac (isplatilac dohot­ka) istodobno s
isplatom dohotka.

Članak 7.

Osnovica prirezu porezu na dohodak je porez na dohodak.

Članak 8.

Prirez porezu na dohodak plaća se po stopi od 5%.

Članak 9.

Podaci o obračunatom i uplaćenom prirezu na dohodak na plaće, mirovine i
druge dohotke od nesamostalnog rada unose se u karticu poreza na dohodak od
nesamostalnog rada.

Članak 10.

Prirez porezu na dohodak uplaćuje se na uplatne račune prema važećoj
Naredbi o načinu uplaćiva­nja prihoda proračuna.

Članak 11.

Pravne i fizičke osobe i drugi isplatioci dohotka dužni su, na zahtjev
upravnih tijela Općine Ko­njščina, dostaviti podatke, odnosno omogućiti uvid u
poslovne k­njige zbog prikup­lja­nja podataka potrebnih za utvrđiva­nje poreza
i prireza na dohodak.

Porez na potroš­nju

Članak 12.

Porez na potroš­nju alkoholnih i bezalkoholnih pića i piva plaća se po
stopi od 3%.

Članak 13.

Bezalkoholnim pićima u smislu članka 12. ove Odluke smatraju se prirodni
voćni sokovi (juice) kao i sva osvježavajuća gazirana bezalkoholna pića te
mineralne i gazirane vode, osim kave i čaja.

Članak 14.

Obveznici poreza na potroš­nju su pravne i fizičke osobe koje imaju
ugostite­ljske objekte na području općine Ko­njščina.

Članak 15.

Osnovica poreza na potroš­nju iz članka 13. ove Odluke je prodajna cijena
pića po kojoj se prodaju u ugostite­ljskim objektima.

Članak 16.

Porez na potroš­nju alkoholnih i bezalkoholnih pića i piva obveznik
poreza obračunava i plaća do 15. u mjesecu za prethodni mjesec, na način
propisan Zakonom o porezu na dodanu vrijednost.

Porez na potroš­nju uplaćuje se na žiroračun proračuna Op­ćine Ko­njščina
korište­njem odgovarajuće šifre prihoda i matič­nog broja za pravne osobe i
JMBG za fizičke osobe.

Članak 17.

Obveznik poreza na
potroš­nju dužan je do 15. u mjesecu za protekli mjesec predati obračun poreza
na potroš­nju na propisanom obrascu u Upravni odjel odsjek za financije Općine
Ko­njščina.

Porez na kuće za odmor

Članak 18.

Obveznici poreza na kuće za odmor su pravne i fizičke osobe koje su
vlasnici kuća za odmor. Vlasništvo nad nekretninom dokazuje se posjedovnim
listom, kupoprodajnim ili darovnim ugovorom, rješe­njem o nas­ljeđiva­nju te
drugim vlasničkim ispravama.

Ako ima više
suvlasnika na nekretnini iz stavka 1. ovog članka, obveznici su svi suvlasnici
razmjerno ­njihovom udjelu. U slučaju da se suvlasnici pismeno suglase, zbog ­njihovih
osobnih razloga, porez se u cijelosti može razrezati samo jednom suvlasniku.

Članak 19.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Članak 20.

Kućom za odmor ne smatraju se gospodarske zgrade koje služe za smještaj
po­ljoprivrednih strojeva, oruđa i drugog pribora te za skladište­nje i čuva­nje
po­ljoprivrednih proizvoda koji služe za potrebe domaćinstva.

Članak 21.

U postupku dokaziva­nja statusa kuće za odmor u smislu odredbe članka
19. ove Odluke osim osobne iskaznice može se uzeti u obzir i sljedeća
dokumentacija: potvrda Porezne uprave u mjestu plaća­nja poreza i prireza na
dohodak, potvrda o mjestu zaposle­nja, izjava o izabranom liječniku, izjava
svjedoka i drugi raspoloživi dokazi.

Članak 22.

Porez na kuću za odmor plaća se prema metru četvornom površine godiš­nje
i to:

1. za kuće do 50
godina starosti

8,00 kuna po m2
korisne površine

2. za kuće preko
50 godina starosti

5,00 kuna po m2
korisne površine

Ako kuća za odmor nije u cijelosti uređena za korište­nje, osnovica za
razrez poreza je površina uređenog prostora.

Članak 23.

Porez na kuće za odmor ne plaća se u sljedećim slučajevima:

(1) Na kuće za odmor koje se ne mogu koristiti zbog:

– ratnih razara­nja

– prirodnih nepogoda (poplava, požar, potres, klizišta i drugo)

– starosti i trošnosti koja ugrožava sigurnost boravka u objektu

(2) Na kuće za odmor za vrijeme dok su u ­njima smješteni izbje­glice i
prognanici.

Oslobođe­nje od plaća­nja poreza na kuće za odmor mogu koristiti porezni
obveznici i to:

(1) Vlasnici klijeti koji imaju stalno prebivalište na području Općine
Ko­njščina čija korisna stambena površina ne prelazi 20 m˛, a nalaze se u
sklopu gospodarskog objekta (vinski podrum, spremište alata itd.)

(2) Vlasnici kuća ili stanova u kojima stalno žive članovi ­njihove uže
obite­lji (djeca, rodite­lji), a koji imaju stalnu prijavu boravka na adresi
tog objekta.

(3) Vlasnici kuća za odmor stariji od 70 godina koji su kuću za odmor
stekli nas­ljeđiva­njem, a mjesečna prima­nja po članu zajedničkog domaćinstva
u prethodnoj godini ne prelaze 800 kuna.

Za korište­nje ovih povlastica iz stavka 2. ovog članka obveznici su
dužni dostaviti odgovarajuću dokumentaciju kojom mogu dokazati pravo na
oslobađa­nje plaća­nja ovog poreza.

Članak 24.

Porez na kuće za odmor plaća se u roku 15 dana od dana dostave rješe­nja
u korist proračuna Općine Ko­njščina.

Porez na neobrađeno obradivo po­ljoprivredno zem­ljište

Članak 25.

Porez na neobrađeno obradivo po­ljoprivredno zem­ljište plaćaju vlasnici
ili zakupci toga zem­ljišta ako zem­ljište ne obrađuju više od godinu dana.

Pod neobrađenim obradivim po­ljoprivrednim zem­ljištem iz stavka 1. ovog
članka smatra se zem­ljište koje po svojoj veličini, klasi i kulturi može
obrađivati i privesti po­ljoprivrednoj proizvod­nji, ali ga ne obrađuju
vlasnici ili zakupci tog zem­ljišta.

Članak 26.

Osnovica za obračun je površina neobrađenog obradivog po­ljoprivrednog
zem­ljišta izražena u hektarima.

Članak 27.

Porez na neobrađeno obradivo po­ljoprivredno zem­ljište
plaća se u godiš­njem iznosu po hektaru, ovisno o kulturi i klasi zem­ljišta,
kako slijedi:

if !supportLineBreakNewLine
endif

|  |  |  |  |  |
| --- | --- | --- | --- | --- |
| Vrsta zem­ljišta | Klasa I. | Klasa II. | Klasa III. | Klasa IV. |
| Oranica | 500,00 | 400,00 | 300,00 | 200,00 |
| Povrt­njaci | 800,00 | 600,00 | 400,00 | 300,00 |
| Voć­njaci | 1.000,00 | 800,00 | 600,00 | 400,00 |
| Vinogradi | 1.000,00 | 800,00 | 600,00 | 400,00 |
| Livade | 250,00 | 200,00 | 150,00 | 100,00 |

Članak 28.

Porez na neobrađeno obradivo po­ljoprivredno zem­ljište ne plaća se na
zem­ljište koje je povjereno na privremeno uprav­lja­nje općini.

Članak 29.

Od plaća­nja poreza na neobrađeno obradivo po­ljoprivredno zem­ljište oslobađaju
se sljedeći vlasnici zem­ljišta:

1. Vlasnici zem­ljišta koji su oslobođeni plaća­nja vodne naknade. Kao
dokaz prilaže se rješe­nje o oslobađa­nju od plaća­nja vodne naknade za
prethodnu godinu.

2. Vlasnici zem­ljišta koji zbog bolesti ili invaliditeta ne mogu
obrađivati zem­ljište, a u zajedničkom domaćinstvu nemaju radno sposobnog člana
mlađe­g od 65 godina za muške i 60 godina za žene. Kao dokaz predočuju
odgovarajuće liječničke nalaze iz kojih je vid­ljiva radna sposobnost.

Članak 30.

Porez na neobrađeno obradivo po­ljoprivredno zem­ljište ne plaća se na
pojedinačne katastarske čestice čija površina ne prelazi 1.000 četvornih metara
ili 0.1 hektar.

Članak 31.

Obveznici poreza na neobrađeno obradivo po­ljoprivredno zem­ljište dužni
su podatke za razrez poreza dostavi u Upravni odjel Općine Ko­njščina do 31.
ožujka tekuće godine za koju se vrši razrez poreza. Podaci u prijavi trebaju
sadržavati podatke o: površini, klasi, kulturi i katastarskom broju čestice.

Članak 32.

Porez na neobrađeno obradivo po­ljoprivredno zem­ljište pla­ća se u roku
15 dana od dana dostave rješe­nja u korist proračuna općine Ko­njščina.

Porez na nekorištene poduzetničke nekretnine

Članak 33.

Porez na nekorištene poduzetničke nekretnine plaća se na nekretnine namije­njene
obav­lja­nju poduzetničke djelatnosti (pro­iz­vodni i drugi poslovni prostori)
koji se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­lja djelatnost godinu dana.

Članak 34.

Obveznik poreza na nekorištene poduzetničke nekretnine je pravna ili
fizička osoba, vlasnik nekretnine koja se nalazi na području općine Ko­njščina.

Članak 35.

Osnovica poreza za
nekorištene poduzetničke nekretnine je korisna površina nekorištene nekretnine
izražena u četvornim metrima.

Članak 36.

Porez na nekorištene poduzetničke nekretnine plaća se 7,50 kuna po m˛
korisne površine nekorištene poduzetničke nekretnine godiš­nje, u roku 15 dana
od dana primitka rješe­nja.

Članak 37.

Porez na nekorištene poduzetničke nekretnine ne plaća se:

1. na nekretnine koje su privremeno povjerene na uprav­lja­nje Općini Ko­njščina.

2. na nekretnine koje imaju svojstvo kulturnog dobra prema Zakonu o
zaštiti i očuva­nju kulturnih dobara.

3. na nekretnine koje su pretrpjele štetu od elementarnih nepogoda
(požar, poplava, potres i drugo).

4. na dio poslovnog prostora koji se nalazi u sklopu stambenog objekta,
a koji je naknadno adaptiran u poslovni prostor i može se ponovo provesti u
stambeni prostor.

Članak 38.

Obveznici poreza na nekorištene poduzetničke nekretnine dužni su podatke
za razrez poreza dostaviti u Upravni odjel Općine Ko­njščina do 31. ožujka
tekuće godine za koju se vrši razrez poreza. Podaci u prijavi trebaju
sadržavati podatke: lokacija nekretnine, korisna površina u m˛ i datum od kada
se ne koristi.

Porez na tvrtku ili naziv

Članak 39.

Porez na tvrtku ili naziv plaćaju pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Obveznici poreza na tvrtku ili naziv su i sve poslovne jedinice koje su
u sastavu pravnih i fizičkih osoba, a koje posluju na području općine Ko­njščina
(pogoni, prodavaonice, radionice, prodajna mjesta i pokretne trgovine).

Pod tvrtkom ili nazivom u smislu stavka 1. i 2. ovog članka smatra se
ime pravne i fizičke osobe pod kojim poduzeće ili obrtnička rad­nja sudjeluje u
pravnom prometu, osim natpisa na klupama, stolovima i otvorenim prodajnim
mjestima na tržnici na kojima se prodaju živežne namirnice, natpisa što ih
građevinski poduzetnici ističu na gradilištima te naziva poslovnih jedinica
koje ne posluju s trećim licima.

Članak 40.

Porez na tvrtku ili naziv plaća se u godiš­njem iznosu i to kako
slijedi:

1. Pravne osobe, odnosno, poslovne jedinice pravnih osoba s područja po­ljoprivrede,
lova i šumarstva, ribarstva, rudarstva, pre­ra­đivačke industrije, opskrbe
električnom energijom, vodom i plinom, građevinarstva, prijevoza, skladište­nja,
prometa i veza, razvrstane prema nacionalnoj klasifikaciji djelatnosti u iznosu
od:

– koje imaju od 0 do 5
zaposlenih                  750,00 kuna

– koje imaju od 6 do 10
zaposlenih                950,00 kuna

– koje imaju od 11 do 50
zaposlenih           1.140,00 kuna

– koje imaju više od 50
zaposlenih               1.900,00 kuna

Broj zaposlenih uzima se na
dan 31. 12. godine koja prethodi razrezu poreza.

2. Pravne osobe, odnosno,
poslovne jedinice pravnih osoba s područja trgovine, ugostite­ljstva i turizma
(hotelijerstvo) od:

– trgovina                                                    1.140,00
kuna

– ugostite­ljstvo                                            1.140,00
kuna

– turizam                                                        760,00
kuna

3. Pravne osobe, odnosno,
poslovne jedinice osoba s pod­ručja financija, osigura­nja, zdravstvene zaštite
i socijalne skrbi te ostale nespomenute djelatnosti i to:

– financije, osigura­nje i
marketing                 1.140,00 kuna

– ostali                                                           760,00
kuna

4. Fizičke osobe koje
obavljaju samostalnu djelatnost (obrtnici) porez na tvrtku ili naziv plaćaju
kako slijedi:

– Po­ljoprivredna proizvod­nja
(žitarica, povrća, voća, cvijeća, grožđa i vina, industrijskog i ­ljekovitog bi­lja,
uzgoja stoke i peradi, proizvod­nja jaja, proizvod­nja meda i drugih pčelarskih
proizvoda i ostale po­ljoprivredne djelatnosti)                                                                           300,00
kuna

– proizvodno i uslužno
obrtništvo                    495,00 kuna

(osim trgovine i ugostite­ljstva)

– liječnici i stomatolozi
privatne prakse            495,00 kuna

– trgovačke obrtničke rad­nje                          950,00 kuna

– ugostite­ljske obrtničke
rad­nje                   1.140,00 kuna

Članak 41.

Ako postoji više vlasnika obrtničke rad­nje, plaća se samo jedan porez.
Poslovne jedinice u sastavu pravne i fizičke osobe čije je sjedište na području
općine Ko­njščina (pogoni, prodavaonice, ugostite­ljski objekti, radionice,
pokretne trgovačke i ugosti­te­ljske rad­nje i slično) plaćaju porez na tvrtku
u visini 50% od utvrđenog iznosa u članku 40. ove odluke.

Poslovne jedinice pravnih i fizičkih osoba čije je sjedište izvan
područja općine Ko­njščina za prvu poslovnu jedinicu plaćaju puni iznos poreza
iz članka 40. ove odluke, a za svaku narednu 50% od utvrđenog iznosa iz članka
40. ove odluke.

Članak 42.

Obveznici poreza na tvrtku koji ne obav­ljaju djelatnost u tekućoj
godini ne plaćaju porez na tvrtku za tu godinu. Kao dokaz da se ne obav­lja
djelatnost dužni su dostaviti potvrdu nadležne porezne Uprave da nisu obveznici
poreza na dobit, odnosno, poreza na dohodak.

Obveznici poreza na tvrtku ili naziv koji poči­nju obav­ljati
djelatnosti u tijeku godine plaćaju porez na tvrtku srazmjerno broju mjeseci
poslova­nja u godini za koju se razrezuje porez.

Fizičke osobe (obrtnici) koji u tijeku godine imaju privremenu odjavu djelatnosti
plaćaju porez na tvrtku u visini 50% utvrđenog iznosa ako odjava u tijeku
godine za koju se vrši razrez poreza traje više od šest mjeseci.

Članak 43.

Obveznici poreza na tvrtku imaju pravo na porezne olakšice kod razreza
poreza na tvrtku u sljedećim slučajevima:

1. Novo osnovane tvrtke koje imaju sjedište na području Općine Ko­njščina
i proizvodne poslovne jedinice tvrtki koje imaju sjedište izvan područja općine
Ko­njščina u prvoj godini rada plaćaju 30%, a u drugoj godini rada 65% od
iznosa poreza iz članka 40. i članka 41.

Na tu olakšicu nema pravo
fizička osoba koja otvori obrt pod drugim nazivom, a u istoj ili sličnoj
djelatnosti.

2. Pravo na olakšicu imaju i tvrtke iz članaka 40. točke 1. i točke 4. alineja
1., 2. i 3. ako povećaju broj uposlenih u godini koja prethodi godini razreza
poreza prema sljedećoj skali:
if !supportLineBreakNewLine
endif

|  |  |  |  |  |  |
| --- | --- | --- | --- | --- | --- |
| Poveća­nja  zaposlenosti  u % | 10,1 do 20,0 | 21,1 do 30,0 | 31,1 do 51,0 | 50,1 do 70,0 | 70,1 i više |
| % olakšice | 30 | 40 | 60 | 80 | 100 |

if !supportEmptyParas endif

Kod tvrtki koje imaju više poslovnih jedinica na području općine Ko­njščina
izračunava se promjena ukupnog broja uposlenih u svim poslovnim jedinicama, a
olakšica se primje­njuje na sve poslovne jedinice poreznog obveznika.

Poveća­nje broja uposlenih izračunava se na osnovu prosječ­nog sta­nja
koncem mjeseca tako da se podijeli prosječno sta­nje uposlenih za godinu koja
prethodi razrezu poreza s prosječnim sta­njem zaposlenih u prethodnoj godini i
pomnoži sa 100.

Olakšice iz ovog članka mogu se zbrajati, s time, da ukupna olakšica ne
može biti veća od 100%.

Članak 44.

Porez na tvrtku ili naziv plaća se u roku 15 dana od dana dostave rješe­nja
kojim je porez na tvrtku ili naziv utvrđen.

Članak 45.

Obveznik poreza na tvrtku ili naziv, dužan je promjenu imena ili naziva
tvrtke i svaku drugu promjenu što utječe na visinu poreza prijaviti Upravnom
odjelu Općine Ko­njščina u roku 15 dana od upisa u re­gistar Trgovačkog suda
ili Obrtni re­gistar.

Porez na korište­nje javnih površina

Članak 46.

Porez na korište­nje javnih površina plaćaju pravne i fizičke osobe koje
koriste općinske javne površine za obav­lja­nje sezonske, privremene ili
povremene poduzetničke djelatnosti.

Pod javnom površinom u smislu stavka 1. ovog članka smatraju se zem­ljišta
unutar građevinskog područja koja su, u skladu s prostornim planom, namije­njena
općoj uporabi kao: ulice, trgovi, parkovi, igrališta i druge prometne i zelene
površine.

Članak 47.

Osnovica za obračun poreza na korište­nje javnih površina je metar
četvorni javne površine.

Članak 48.

Visina poreza na korište­nje javnih površina utvrđuje se kako slijedi:

1. Za korište­nje javne površine koja se koristi cijele godine ili
sezonski (najma­nje 3 mjeseca u tijeku godine) plaća se 60,00 kuna po m˛
mjesečno.

2. Za privremeno ili povremeno korište­nje javne površine (jedan do dva
dana u tjednu) plaća se 5,00 kuna po m˛ korištene površine dnevno.

Članak 49.

Za korište­nje javne površine zak­ljučuje se ugovor sa korisnikom (obveznikom)
naročito u slučaju točke 1. članka 48., dok se u slučaju iz točke 2. članka 48.
naplata može izvršiti i unaprijed ili na licu mjesta od strane ovlaštene osobe.

Članak 50.

U slučaju kad se zak­ljučuje ugovor o korište­nju javne površine porez
se plaća najkasnije do 15. u mjesecu za prethodni mjesec na teme­lju dostav­ljenog
zaduže­nja.

Članak 51.

Porez na korište­nje javne površine ne plaćaju Udruge građana uz
prethodno odobre­nje Upravnog odjela općine Ko­nj­ščina.

III. OBRAČUN I NAPLATA POREZA

Članak 52.

Poslove u vezi s razrezom poreza i naplatom poreza iz ove odluke, osim
prireza na porez na dohodak, obav­lja Upravni odjel – Odsjek za financije
Općine Ko­njščina.

Članak 53.

Poslovi u vezi s utvrđiva­njem i naplatom prirezu porezu na dohodak
povjeravaju se Poreznoj upravi područnom uredu u Zlataru.

Članak 54.

Kada obveznik poreza i prireza porezu na dohodak dospjeli porez i prirez
na porez na dohodak ne plati u propisanom roku, pristupit će se prisilnoj
naplati po odredbama Opće­g poreznog zakona.

IV. PRIJELAZNE I ZAVRŠNE ODREDBE

Članak 55.

Danom stupa­nja na snagu ove odluke prestaje vrijediti Odluka o porezima
općine Ko­njščina objav­ljena u Službenom glasniku Krapinsko-zagorske županije
broj: 6/94, 15/94, 8/95 i 6/98.

Članak 56.

Ova odluka stupa na snagu danom objave u Službenom glasniku
Krapinsko-zagorske županije, a objavit će se i u »Narodnim novinama«, a primje­njuje
se od 1. 1. 2002. godine.

Klasa: 410-01/01-01/16
Urbroj: 2211/04-1-01-3
Ko­njščina, 28. studenoga 2001.

Predsjednik
Općinskog vijeća
**Mladen Majcen, dipl. ing. po­lj.,** v. r.

if !supportEmptyParas endif

Odluka, NN 109/2001-1814
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)